De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 12 de juliol de 2017 ha aprovat la versió en occità, en varietat aranesa, de la Llei d'universalització de l'assistència sanitària amb càrrec a fons públics per mitjà del servei català de la salut, aprovada pel Ple del Parlament en la sessió tinguda el dia 15 de juny de 2017 i publicada en el Butlletí Oficial del Parlament de Catalunya número 446, del 22 de juny de 2017, i en el Diari Oficial de la Generalitat de Catalunya número 7401, del 29 de juny de 2017, el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya (DOGC) i s'hi inclogui el número i la data de la llei publicada, i també la fórmula de promulgació.
Palau del Parlament, 12 de juliol de 2017
ACÒRD dera Mesa deth Parlament peth quau s'apròve era version en occitan (aranés) dera Lei d'universalizacion dera assisténcia sanitària damb cargue a hons publics per miei deth Servici Catalan dera Salut.
De conformidad damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 12 de junhsèga de 2017, ha aprovat era version en occitan, en varietat aranesa, dera Lei d'universalizacion dera assisténcia sanitària damb cargue a hons publics per miei deth Servici Catalan dera Salut, aprovada peth Plen deth Parlament ena session aguda eth dia 15 de junh de 2017 e publicada en Butlletí Oficial del Parlament de Catalunya numèro 446, deth 22 de junh de 2017, e en Diari Oficial de la Generalitat de Catalunya numèro 7401, deth 29 de junh de 2017, eth tèxte dera quau se reprodusís de contunh, ar efècte que se publique en Diari Oficial de la Generalitat de Catalunya e s'i includisquen eth numèro e era data dera lei publicada, e tanben era formula de promulgacion.
Er article 23.1 der Estatut d'autonomia de Catalonha establís que totes es persones an dret a accedir en condicions d'igualtat e gratuïtat as servicis sanitaris de responsabilitat publica, enes tèrmes qu'establissen es leis.
Er accès ara assisténcia sanitària publica per miei deth Servici Catalan dera Salut des persones que non an era condicion d'assegurades o beneficiàries deth Sistèma Nacionau de Salut der Estat requerís qu'acrediten era sua residéncia en Catalonha e que non agen accès ara assisténcia sanitària, damb cargue a hons publics, per miei d'ua entitat diferenta deth Servici Catalan dera Salut.
Contengut dera assisténcia sanitària
Es persones que son en Catalonha e que non an era condicion de residentes cossent damb er article 2.3, an dret, en tot cas, ara assisténcia sanitària d'urgéncia, independentaments de quina ne sigue era causa, e ara continuitat d'aguesta atencion enquiara situacion de nauta medicau o remission dera causa pera quau an entrat en centre o an accedit ath servici o establiment sanitari, sense prejudici qu'aguestes persones o, se s'escatz, es tresaus obligadi legaument o contractuaument a assumir-ne es despenses agen de hèr-se cargue deth pagament deth còst dera assisténcia sanitària recebuda.
Era assisténcia sanitària d'urgéncia que'n hè referéncia er apartat 2 ei a cargue deth Servici Catalan dera Salut se non i a cap tresau obligat legaument o contractualment a assumir-ne es despenses corresponentes e era persona qu'a recebut era assisténcia acredite, cossent damb çò que s'establisque per reglament, era insufisença de recorsi economics entà afrontar-les en tot préner coma referéncia er indicador de renda mès favorable que determine eth reglament.
Cobertura sanitària des catalans residents en exterior
Es persones non residentes en Catalonha inscrites en Registre de catalans residents en exterior an dret ara assisténcia sanitària, damb cargue a hons publics, per miei deth Servici Catalan dera Salut pendent eth sòn sojorn temporau en Catalonha en cas que non i age cap tresau obligat legaument o contractuaument a assumir es despenes corresponentes, cossent damb çò que s'establisque per reglament.
Es persones que non agen era condicion d'assegurades o beneficiàries deth Sistèma Nacionau de Salut der Estat e que, en vertut d'aguesta lei, agen accès ara assisténcia sanitària, damb cargue a hons publics, per miei deth Servici Catalan dera Salut an de compensar es despenes dera assisténcia sanitària recebuda se s'acredite qu'eth sòn accès se hec en fraudaria de lei.
Analisi e publicacion de donades sus era frequentacion sanitària
Reconeishença deth dret ara assisténcia sanitària as persones que non an era condicion d'assegurades o beneficiàries deth sistèma nacionau de salut der Estat damb anterioritat ara entrada en vigor dera Lei
Eth procediment entara reconeishença deth dret ara assisténcia sanitària publica per miei deth Servici Catalan dera Salut as persones que non agen era condicion d'assegurades o beneficiàries deth Sistèma Nacionau de Salut der Estat, e tanben eth document acreditatiu d'aguest dret, s'an d'establir per reglament.
Aguesta lei entre en vigor eth madeish dia d'auer estat publicada en Diari Oficial de la Generalitat de Catalunya.